**סיורי ארץ ישראל**

**אחראי אקדמי ורכז סיורים: ד"ר יוסי שפנייר  
אחראית רישום ועדכון פורטן:** אורנית יונה, לפניות בנושא סיורים  [siurim123@gmail.com](mailto:siurim123@gmail.com)

בכל פניה יש לציין שם מלא, מספר תעודת זהות, מסלול לימודים במכללה ופרטי הסיור המדובר (תאריך מדויק).

**תקנון סיורים  
1. מעמד הסיורים בתוכנית הלימודים**המכללה רואה חשיבות רבה בהכרת ארץ ישראל על מגוון נושאיה ובשילובם בהוראה. משום כך, על כל סטודנטית להשתתף ב8 סיורים, ובכתיבת דו"ח על כל סיור (משנת תשע"ד). הסיורים נכללים בקורס 'הסיור הלימודי-מורשת עם' שנכלל בתוכנית הלימודים החל משנת תשס"ח.

**2. מכסת הסיורים**במהלך שנת לימודים מתקיימים שלושה ימי סיור מכללתיים. כל סטודנטית מחויבת להשתתף **בשמונה ימי סיור**לימודיים במשך ארבע שנות לימודיה. הדגם הרצוי הוא שלושה ימי סיור בשנה (לא נכללים במכסה זו סיורים פדגוגים לבתי ספר וגנים או ביקור במוזיאונים שיעשו במסגרות אחרות).  
סטודנטית שהגיע ממכללה אחרת יוכרו לה סיורים שעשתה שם, אך תהיה חייבת בהשלמת הסיורים לפי הרציונאל של מכללת אפרתה, בתחומים שלא נכללו במסגרת ממנה הגיעה.  
**3. נושאי הסיורים וחלוקתם**נושאי הסיור יהיו ממוקדים עם אפשרות בחירה. הבחירה תהיה על בסיס של חובה על פי התמחויות.  
הטבלה המוגשת בזה מציגה את חלוקת הסיורים על פי דגשים, כפי שגובשה בהתייעצות עם ראשי החוגים והמסלולים והמדריכים הפדגוגיים.   
כל סטודנטית תוכל לבחור בעצמה לאיזה סיור תצא בכל שנה ובלבד שתמלא את חובתה על פי החלוקה הבאה:  
**סיור חובה ליד ושם** – על כל תלמידה לבקר בסיור מודרך אחד ביד ושם. תלמידה שבמסלול שלה אין סיור ליד ושם חייבת להשתבץ לסיור אחד כזה במהלך שנות ההכשרה.

|  |  |  |  |  |  |
| --- | --- | --- | --- | --- | --- |
|  | **חט"ב** | **יסודי** | **חינוך מיוחד** | **רג"ב (חותם)** | **גיל הרך** |
| **סיורים מקראיים** | 4 | 3 | 2 | 2 | 2 |
| **מוזיאונים / יד ושם** | 2 | 2 | 3 | 1 | 3 |
| **מסלולי היסטוריה וטבע** | 1 | 2 | 2 |  | 2 |
| **מסלול תעשייה / ספרות** | 1 | 1 | 1 | 0 | 1 |
| **סה"כ** | 8 | 8 | 8 | 3 | 8 |

**תלמידות היסטוריה:**מחויבות בשלושה סיורים בנושאים היסטוריים, שיועדו לתלמידות החוג, אחד בכל שנה (ולא בתעשייה וספרות).  
**תלמידות רג"ב (חותם):** תלמידות תוכנית רג"ב (חותם) חייבות בשלושה ימי סיור כדי להשלים חובת הסיורים שלהן.   
**4. נוכחות בסיור**על כל סטודנטית להיות נוכחת מראשית הסיור ועד סופו. סטודנטית שפרשה מהסיור לפני סיומו ללא אישור, יום הסיור לא יחשב לה.  
**5. היעדרות מסיור**סטודנטית שנעדרה מסיור בגלל סיבות רפואיות חייבת להשלים את הסיור בסיור אחר המתקיים במכללה.  
קנס על היעדרות לא מוצדקת – סטודנטית שלא הגיע לסיור ללא הודעה מראש או ללא סיבה מוצדקת יוטל עליה קנס בסך 40 ₪ ליום סיור.  
**6. אופן הרישום לסיור** כארבעה שבועות לפני היציאה לסיורים יפורסמו רשימות נושאי הסיור והמסלולים שאליהם ניתן להירשם באתר המכללה ובפורטן הסטודנטית. כל סטודנטית תירשם לסיור דרך הפורטן על פי רצונה וצרכיה. שבוע לפני הסיור יתפרסמו הרשימות הסופיות לחלוקה לסיורים על גבי לוח הסיורים בכניסה למכללה (לעדכון בלבד) על פי נושאים ומסלולים. הרשימה הסופית היא הקובעת ואין לחרוג ממנה. כל סטודנטית תבחר לעצמה לאיזה סיור תצא באיזה שנה ובלבד שתמלא את החובה על פי החלוקה בסעיף 3 [**–**](http://efrata.emuna-efrata.ac.il/.upload/rishum_portan.pdf) **להנחיות רישום הסיור בפורטן, ראו נספח מצ"ב.**

**7. דו"ח סיור**הסיור כולל חובה של כתיבת דו"ח מסכם בסיום הסיור. דו"ח הסיור הוא אישי ולא ניתן להגישו במשותף.

כתיבת הדו"ח תיעשה על פי הנחיות שיינתנו בסיור והגשתו תעשה דרך המודל, בקורס הסיור. דו"ח סיור יוגש על שמונת ימי הסיור המכללתיים. הדו"חות יבדקו ויקבלו הערכה. על הדו"ח להימסר במועד, לא ניתן להגיש דו"ח לאחר המועד שיקבע, סיור ללא דו"ח לא יחשב. על הסטודנטית לשמור עותק של הדו"ח הסיור.  
לאחר בדיקת הדו"ח יועבר למזכירות האקדמית אישור על השתתפות בסיור והגשת דו"ח סיור כנדרש לעידכון במאזן הציונים.  
**8. מעקב אחר ביצוע סיורים**עם הגשת דו"ח הסיור ואישורו ייזקף לזכות הסטודנטית יום סיור שיופיע בפורטן שלה (מאזן הציונים).  
**9. ציוד קבע לסיור**רוב הסיורים נערכים בשטח הפתוח יש לכן להצטייד בכובע, מים, נעליים נוחות להליכה ומזון ליום סיור (אין עיכובים לקניות). לסיורים מקראיים יש להצטייד בתנ"ך.

**10. תינוקות בסיורים**חל איסור מוחלט להביא תינוקות לסיור.

**סיורים מהנים ומשכילים  
יוסי שפנייר  
מרכז הסיורים במכללה**